อยากจะถามครับ ผมตื่นกลางดึกไม่รู้เป็นไรครับ นอน3ทุ้ม ตื่น5ทุ้ม แล้วก็หัวใจเต้นแรง หายใจไม่เต็มอิ่ม นอนแล้วรู้สึกเหนื่อย ปวดหัว เป็นอะไรครับ แล้วอันตรายไหม?
สวัสดีค่ะ อาการใจสั่น หายใจไม่อิ่ม รู้สึกเหนื่อยมากขึ้น อาจจะเกิดจากสาเหตุเช่นโรคหัวใจ เต้นผิดจังหวะ มีการตายของกล้ามเนื้อหัวใจ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย แต่หากอายุน้อย ไม่มีโรคประจำตัวเรื่องความดัน ไขมันสูงมาก่อนอาจจะนึกถึงน้อย หรือเกิดจากโรคปอดเช่น หอบหืด ถุงลมโป่งพอง ปอดติดเชื้อ หรือมีโรคต่อมไทรอยด์ทำงานมากผิดปกติมักเกิดในเพศหญิง หรือเกิดจากการใช้ยาหรือสารเสพติดที่กระตุ้นการทำงานของหัวใจหากไม่มีสาเหตุทางกาย อาจเป็นอาการที่เกิดสัมพันธ์กับความตื่นเต้นกังวล มักมีอาการแขนขาชา มือเกร็ง หรือเวียนศีรษะร่วมด้วยแนะนำว่าถ้ามีอาการใจสั่นมาก ร่วมกับแน่นหน้าอกเหมือนมีของหนักมาทับ หายใจไม่อิ่ม หอบเหนื่อย ให้รีบไปพบแพทย์ในเบื้องต้นพักผ่อนให้เพียงพอ 8-10 ชั่วโมงต่อวัน งดการใช้ยาทุกชนิดที่ไม่ใช่แพทย์สั่ง งดการออกแรงหนักๆไปก่อน